CELEX: C2006/331/14
Language: et
Date: 2006-12-30 00:00:00
Title: Kohtuasi C-170/05: Euroopa Kohtu (esimene koda) 14. detsembri 2006.  aasta otsus (Conseil d'État (Prantsusmaa) eelotsusetaotlus) — Denkavit Internationaal BV, Denkavit France SARL versus Ministre de l'Économie, des Finances et de l'Industrie (Asutamisvabadus — Ettevõtte tulumaks — Dividendide maksmine — Residendist äriühingule makstud dividendide maksust vabastamine — Mitte-residendist äriühingule makstud dividendidelt kinnipeetav maks — Topeltmaksustamise vältimise leping — Võimalus arvata kinnipeetud summa teises liikmesriigis tasumisele kuuluvast maksust maha)

30.12.2006   
            
            
               ET
            
            
               Euroopa Liidu Teataja
            
            
               C 331/9
            
         Euroopa Kohtu (esimene koda) 14. detsembri 2006. aasta otsus (Conseil d'État (Prantsusmaa) eelotsusetaotlus) — Denkavit Internationaal BV, Denkavit France SARL versus Ministre de l'Économie, des Finances et de l'Industrie
   (Kohtuasi C-170/05) (1)
   
   (Asutamisvabadus - Ettevõtte tulumaks - Dividendide maksmine - Residendist äriühingule makstud dividendide maksust vabastamine - Mitte-residendist äriühingule makstud dividendidelt kinnipeetav maks - Topeltmaksustamise vältimise leping - Võimalus arvata kinnipeetud summa teises liikmesriigis tasumisele kuuluvast maksust maha)
   (2006/C 331/14)
   Kohtumenetluse keel: prantsuse
   Eelotsusetaotluse esitanud kohus
   Conseil d'État — France
   Põhikohtuasja pooled
   
      Hagejad: Denkavit Internationaal BV, Denkavit France SARL
   
      Kostjad: Ministre de l'Économie, des Finances et de l'Industrie
   Kohtuasja ese
   Eelotsusetaotlus — Conseil d'Etat (Prantsusmaa) — EÜ artikli 43 tõlgendamine — Mõnes muus liikmesriigis asutatud emaettevõtjale väljamakstud dividendidelt maksu kinnipidamine, kuid samas liikmesriigis asutatud emaettevõtjale väljamakstud dividendide puhul maksust vabastamine — Maksukokkulepe, mis näeb ette võimaluse arvata maks teises liikmesriigis tasumisele kuuluvast maksusummast maha
   Resolutiivosa
   
               1.
            
            
               EÜ artiklitega 43 ja 48 on vastuolus siseriiklikud õigusnormid, mis — selles osas, milles need seavad dividendide maksukoormuse mitteresidendist emaettevõtjale, vabastades sellisest koormusest peaaegu täielikult aga residendist emaettevõtja, — kujutavad endast asutamisvabaduse diskrimineerivat piirangut.
            
         
               2.
            
            
               EÜ artiklitega 43 ja 48 on vastuolus siseriiklikud õigusnormid, mis näevad üksnes mitteresidendist emaettevõtjate suhtes ette maksu kinnipidamise residendist tütarettevõtja makstud dividendidelt, olgugi et asjaomase liikmesriigi ja mõne teise liikmesriigi vahel sõlmitud maksuleping, mis lubab sellist maksu kinnipidamist, näeb ette võimaluse arvata selles teises liikmesriigis tasumisele kuuluvast maksust maha mainitud siseriikliku õigusnormi kohaldamisel tasutud maks, kui emaettevõtja nimetatud lepinguga ettenähtud mahaarvamist selles teises liikmesriigis teostada ei saa.
            
         
      (1)  ELT C 155, 25.6.2005.